Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu tapasi New Yorkissa -
USA:n presidenttiehdokkaat Donald Trumpin ja Hillary Clintonin.
Trump lupasi tunnustaa Jerusalemin Israelin pääkaupungiksi.
Clinton taas sanoi estävänsä -
ulkovaltojen yritykset määrätä ratkaisu Israelin―palestiinalaisten konfliktiin.
USA:n ulkoministeri Kerry kertoi, että Obaman hallinnolla on tavoitteita, -
joita se pyrkii edistämään vielä tulevina kuukausina -
säilyttääkseen kahden valtion ratkai- sun Israelin―palestiinalaisten kiistaan.
Korkea-arvoinen Israelin puolustusviranomainen kertoi, -
että Gazan turva-aidan alle rakennettava maanalainen muuri -
valmistunee muutamassa kuukaudessa.
Pääministeri Netanjahu tapasi New Yorkissa -
YK:n yleiskokouksen jälkeen maailman johtajia.
Hän tapasi myös -
USA:n presidenttiehdokkaat Donald Trumpin ja Hillary Clintonin.
Republikaaniehdokas Trump kirjoitti Facebookissa -
tavattuaan Netanjahun, että jos hänet valitaan presidentiksi, -
hän aikoo tunnustaa yhdistetyn Jerusalemin Israelin pääkaupungiksi.
Hän jatkoi, että israelilaiset haluavat rauhaa arabinaapureidensa kanssa, -
mutta rauha saavutetaan vasta, kun palestiinalaiset lopettavat -
vihan ja väkivallan ja hyväksyvät juutalaisvaltion.
Tavatessaan demokraattien Hillary Clintonia -
Netanjahu selvitti Israelin kantoja alueellisiin turvallisuuskysymyksiin.
Clinton sanoi, että vahva ja turvattu Israel on USA:lle hyvin tärkeä asia.
Hän toisti puoltavansa vastasolmittua puolustusapusopimusta, -
jonka tarkoitus on taata -
Israelin sotilaallinen etulyöntiasema kaoottisessa Lähi-idässä.
Aiemmin viikolla Netanjahu tapasi USA:n ulkoministeri Kerryn.
Netanjahu valotti tiivistä yhteistyötään Kerryn kanssa -
ja toisti olevansa sitoutunut edistämään rauhaa ja vakautta -
Israelin naapureiden kanssa.
Ystäväni, on mukava tavata jälleen.
Meillä oli mielestäni -
erinomainen tapaaminen presidentti Obaman kanssa.
Odotan, että keskustelumme jatkuvat.
Voin paljastaa, että keskustelemmekin puhelimitse lähes päivittäin.
On aina tärkeää ja hedelmällistä keskustella suoraan siitä, -
miten voimme edistää rauhaa ja vakautta naapureidemme kanssa.
Tätä keskustelua jatkamme varmasti nytkin.
Ulkoministeri Kerry ilmaisi tyytyväisyytensä -
USA:n ja Israelin väliseen yhteisymmärryspöytäkirjaan.
Sen myötä Israel saa 38 miljardia dollaria sotilasavustusta -
kymmeneksi vuodeksi. Kerry toisti sitoutumisensa juutalaisvaltioon.
Tapaaminen presidentti Obaman kanssa ― kuten pääministeri mainitsi ―
oli rakentava. Näen myös, että tämä mittava yhteisymmärryspöytäkirja, -
joka mahdollistaa pitkäaikaisen turvallisuussitoumuksen -
Yhdysvaltain ja Israelin välillä, -
on merkittävä ilmaus maidemme välisestä suhteesta.
Kerry kertoi myös, että Obaman hallinnolla on useita tavoitteita, -
joita se pyrkii edistämään vielä tulevina kuukausina -
säilyttääkseen kahden valtion ratkaisun -
Israelin―palestiinalaisten kiistassa -
ja palauttaakseen vakauden Lähi-itään.
Kerryn mukaan se palvelisi Israelin turvallisuutta.
On asioita, -
joita uskomme voivamme toteuttaa seuraavien kuukausien aikana.
Yhteisiä huolenaiheitamme ovat Lähi-idän turvallisuus ja vakaus -
sekä kahden valtion ratkaisun turvaaminen.
Toivomme, -
että maidemme välisen ystävyyden avulla -
voimme edistää Israelin pitkäaikaista turvallisuutta -
― mikä on Israelin kannalta tärkeintä ―
rakentamalla samalla myös uusia alueellisia suhteita, -
joilla voi olla voimakas vaikutus -
Israelin turvallisuustarpeiden toteutumisen kannalta.
Ulkoministeri Kerry antoi kommenttinsa -
Lähi-idän rauhankvartetin tapaamisen jälkeen.
Kvartettiin kuuluvat Yhdysvallat, Venäjä, YK ja EU.
Kvartetti ilmoitti vastustavansa voimakkaasti Israelin asutustoimia -
alueilla, jotka kansainvälinen yhteisö määrittelee kiistellyiksi.
Kvartetin mukaan nämä toimet vaarantavat -
kahden valtion ratkaisun palestiinalaisten kanssa.
Kvartetti tuomitsi myös -
palestiinalaisten yltyneet väkivaltai- suudet israelilaisia vastaan ja kehotti-
osapuolia lieventämään jännitystä sekä osoittamaan malttia.
Korkea-arvoinen Israelin puolustusviranomainen kertoi, -
että Gazan turva-aidan alle rakennettava maanalainen muuri -
valmistunee muutamassa kuukaudessa.
Maanalaisen muurin tarkoitus on suojella juutalaisvaltiota -
Gazasta Israeliin ulottuvilta hyökkäystunneleilta, -
joita islamistiryhmät Hamasin johdolla ovat rakentaneet -
tunkeutuakseen ja iskeäkseen Israelin alueelle.
Maanalainen muuri rakennetaan 60 km:n pituiselle Gazan turva-aidalle-
ja sen on määrä ulottua muutaman kymmenen metrin syvyyteen.
Israelilaisviranomainen kutsui muuria -
"strategiseksi avainhankkeeksi", joka muuttaa maanalaisen taistelukentän -
"kuolemanloukuksi" Hamasille.
Hän sanoi armeijan harjoittelevan maanalaista taistelua, -
jotta Israel olisi valmistautunut -
seuraavaan palestiinalaismilitantteja vastaan käytävään taisteluun.
Viimeisimmän, kesällä 2014 käydyn sodan jälkeen -
Israel on ilmoittanut löytäneensä useita "terroritunneleita".
Israel on jo ympäröinyt Gazan aidalla, joka on varustettu -
sensoreilla, kameroilla, piikkilangalla ja vartiotorneilla.
Rajoittaakseen Israelin ilmaylivoimaa Gazan islamistijärjestöt -
ovat keskittyneet pääasiassa maanalaiseen sodankäyntiin -
rakentamalla kokonaisen hyökkäystunneleiden verkoston -
ympäri Gazan kaistaa.
Sitten Israelin pohjoisnaapurin konfliktiin: -
Venäjän ulkoministeri Lavrov syytti -
joitakin Syyrian konfliktin alueellisia toimijoita haluttomuudesta tunnustaa,-
että presidentti Assadin armeija on merkittävin -
Isisiä ja muita islamistiryhmiä vastaan taisteleva taho.
Lavrov totesi Venäjän ymmärtävän -
Turkin, Israelin ja muiden Syyrian rajanaapureiden huolia.
Lavrovin mukaan Venäjä käy -
vuoropuhelua näiden maiden kanssa turvallisuusasioissa.
Kuten sanoin, olemme yhteydessä alueellisiin maihin.
Ymmärrämme heidän huoliaan, -
heidän turvallisuuteensa kohdistuvia todellisia haasteita -
― koski se sitten Turkkia, Israelia tai muita maita.
Käymme vuoropuhelua näiden maiden kanssa varmistaaksemme, -
että nämä huolet saataisiin ratkottua kansainvälisen lain puitteissa.
Se ei ole vaikeaa eikä mahdotonta.
Perusongelma tässä on se, -
että jotkut alueelliset toimijat ovat haluttomia tunnustamaan sitä seikkaa-
― mitä tahansa sanotaankin tai lähetetään aseelliselle oppositiolle ―,
että suurin ja tehokkain taho, -
joka taistelee Isisiä ja al-Nusraa vastaan Syyriassa, on Syyrian armeija.
Lavrov puhui myös USA:n ja Venäjän välittämästä tulitauosta, -
joka kesti vain viikon.
Hän sanoi tulitauon epäonnistumisen johtuneen USA-johtoisen liittouman -
kyvyttömyydestä hallita Syyrian oppositioryhmiä.
Lavrovin mukaan nämä ryhmät lyöttäytyivät yhteen -
Nusran rintaman kanssa, joka muutti nimensä Jabhat Fattah al-Shamiksi -
sen kätkemiseksi, -
että lännen tukemat ryhmät ovat liittoutuneet terroristien kanssa.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa ja hyvää viikkoa, huomiseen!
Suomennos: Sirpa Bågman